Loyautéøyene

Loyautéøyene (fransk: Îles Loyauté, på norsk også Lojalitetsøyene) er en øygruppe i Melanesia i Stillehavet nordøst for Ny-Caledonia. De er en av de tre provinsene som utgjør territoriet Ny-Caledonia. Øyene har et samlet areal på 1 981 km². Provinsen hadde i 2014  innbyggere.Population, ménages et logement par commune, Institut de la Statistique et des Etudes Economique (ISEE). De viktigste øyene i gruppen er Ouvéa, Maré og Lifou. I tillegg kommer de mindre øyene Tiga, Mouli og Faiava.

Loyautéøyene utgjør en del av økoregionen Ny-Caledonias regnskoger. Høyeste punkt er på Maré og når 138 meter over havet.

Befolkningen på Loyautéøyene er av blandet melanesisk og polynesisk opphav. Øyene ble i 1827 utforsket av Jules Dumont d’Urville. Frankrike tok øygruppen i besittelse i 1853 sammen med Ny-Caledonia.«Un peu d'histoire» , Province des îles Loyauté.

Politikk og administrasjon
Loyautéøyene er en av tre provinser i Ny-Caledonia. Provinsforsamlingen for Loyautéøyene har sete i Wé på Lifou.

Det er tre kommuner i provinsen: Lifou (Lifou og Tiga), Maré og Ouvéa.Chiffres clés des communes , Insee. Lest 22. juli 2014.

 Referanser 

 Eksterne lenker 
 La province des îles Loyauté (fransk)

Kategori:Øyer i Ny-Caledonia